偈頌九十三首  其六○
作者：釋梵琮
朝代：宋

paragraphs: 學道先須有指歸，聞聲見色不思議。
九旬黑白分明處，如似盤中一片碁。
縱橫十字，一著當機。
有眼則活，無眼則輸。
爛柯山上，空自躊躇。
正好和盤翻却，直教脫盡規模。
解不可得，結亦無拘。
髑髏識盡，江海乾枯。
憍梵波提吐舌，西天胡子無鬚。
色裡膠青只些子，王維妙手亦難圖。